title: 2015 m. vasario 5 d. Komisijos įgyvendinimo reglamentas (ES) 2015/197, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [ Aglio Bianco Polesano (SKVN)]

text:
2015 2 10

                  LT

                  Europos Sąjungos oficialusis leidinys

                  L 33/8

         KOMISIJOS ĮGYVENDINIMO REGLAMENTAS (ES) 2015/197
         2015 m. vasario 5 d.
         kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Aglio Bianco Polesano (SKVN)]
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo saugomos kilmės vietos nuorodos „Aglio Bianco Polesano“, kuri įregistruota Komisijos reglamentu (EB) Nr. 1175/2009 (2), specifikacijos pakeitimo paraišką;

                     (2)

                     pagal Reglamento (ES) Nr. 1151/2012 53 straipsnio 2 dalies nuostatas šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje (3), kaip reikalaujama minėto reglamento 50 straipsnio 2 dalies a punkte;

                     (3)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas „Aglio Bianco Polesano“ (SKVN) pavadinimo specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2015 m. vasario 5 d.

                  Komisijos vardu

                  pirmininko pavedimu

               Phil HOGAN

                  Komisijos narys

            (1)  OL L 343, 2012 12 14, p. 1.

            (2)  2009 m. lapkričio 30 d. Komisijos reglamentas (EB) Nr. 1175/2009, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Aglio Bianco Polesano (SKVN)] (OL L 314, 2009 12 1, p. 60).

            (3)  OL C 347, 2014 10 3, p. 18.


title: 2015 m. vasario 25 d. Komisijos įgyvendinimo reglamentas (ES) 2015/303, kuriuo iš dalies keičiamos įgyvendinimo reglamentų (ES) Nr. 947/2014 ir (ES) Nr. 948/2014 nuostatos dėl paskutinės sviesto ir nugriebto pieno miltelių privačiojo sandėliavimo pagalbos paraiškų teikimo dienos

text:
26.2.2015

               LT

               Europos Sąjungos oficialusis leidinys

               L 55/4

         KOMISIJOS ĮGYVENDINIMO REGLAMENTAS (ES) 2015/303
   2015 m. vasario 25 d.
   kuriuo iš dalies keičiamos įgyvendinimo reglamentų (ES) Nr. 947/2014 ir (ES) Nr. 948/2014 nuostatos dėl paskutinės sviesto ir nugriebto pieno miltelių privačiojo sandėliavimo pagalbos paraiškų teikimo dienos
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 18 straipsnio 2 dalį, 20 straipsnio c, f, l, m bei n punktus ir 223 straipsnio 3 dalies c punktą,
   atsižvelgdama į 2013 m. gruodžio 16 d. Tarybos reglamentą (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės (2), ypač į jo 4 straipsnį,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (3), ypač į jo 62 straipsnio 2 dalies b punktą,
   kadangi:

               (1)

               dėl rinkoje susidariusios itin sudėtingos padėties, kurią visų pirma lėmė Rusijos Vyriausybės nustatytas draudimas importuoti pieno produktus iš Sąjungos į Rusiją, Komisijos įgyvendinimo reglamentais (ES) Nr. 947/2014 (4) ir (ES) Nr. 948/2014 (5) buvo leista pradėti privačiai sandėliuoti sviestą ir nugriebto pieno miltelius;

               (2)

               šių privačiojo sandėliavimo schemų taikymo laikotarpis buvo pratęstas Komisijos įgyvendinimo reglamentu (ES) Nr. 1337/2014 (6), kuriame nustatyta, kad pagalbos paraiškos gali būti teikiamos iki 2015 m. vasario 28 d.;

               (3)

               sviesto ir nugriebto pieno miltelių kainos Sąjungoje vis dar nestabilios;

               (4)

               atsižvelgiant į dabartinę padėtį rinkoje, sviesto ir nugriebto pieno miltelių privačiojo sandėliavimo pagalbos schemų taikymo laikotarpį tikslinga pratęsti septyniais mėnesiais;

               (5)

               siekiant užtikrinti nepertraukiamą galimybę teikti paraiškas pagal minėtas schemas, šis reglamentas turėtų įsigalioti kitą dieną po jo paskelbimo;

               (6)

               šiame reglamente numatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 947/2014 pakeitimas
   Įgyvendinimo reglamento (ES) Nr. 947/2014 5 straipsnyje data „2015 m. vasario 28 d.“ pakeičiama data „2015 m. rugsėjo 30 d.“
   2 straipsnis
   Įgyvendinimo reglamento (ES) Nr. 948/2014 pakeitimas
   Įgyvendinimo reglamento (ES) Nr. 948/2014 5 straipsnyje data „2015 m. vasario 28 d.“ pakeičiama data „2015 m. rugsėjo 30 d.“
   3 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. vasario 25 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  OL L 346, 2013 12 20, p. 12.

      (3)  OL L 347, 2013 12 20, p. 549.

      (4)  2014 m. rugsėjo 4 d. Komisijos įgyvendinimo reglamentas (ES) Nr. 947/2014, kuriuo leidžiama pradėti privačiai sandėliuoti sviestą ir iš anksto nustatomas pagalbos dydis (OL L 265, 2014 9 5, p. 15).

      (5)  2014 m. rugsėjo 4 d. Komisijos įgyvendinimo reglamentas (ES) Nr. 948/2014, kuriuo leidžiama pradėti privačiai sandėliuoti nugriebto pieno miltelius ir iš anksto nustatomas pagalbos dydis (OL L 265, 2014 9 5, p. 18).

      (6)  2014 m. gruodžio 16 d. Komisijos įgyvendinimo reglamentas (ES) Nr. 1337/2014, kuriuo iš dalies keičiamos įgyvendinimo reglamentų (ES) Nr. 947/2014 ir (ES) Nr. 948/2014 nuostatos dėl paskutinės sviesto ir nugriebto pieno miltelių privačiojo sandėliavimo pagalbos paraiškų teikimo dienos (OL L 360, 2014 12 17, p. 15).


title: 2013 m. sausio 18 d. Komisijos įgyvendinimo reglamentas (ES) Nr. 37/2013, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
19.1.2013

               LT

               Europos Sąjungos oficialusis leidinys

               L 16/12

         KOMISIJOS ĮGYVENDINIMO REGLAMENTAS (ES) Nr. 37/2013
   2013 m. sausio 18 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. sausio 18 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  70,6

                  TN

                  83,9

                  TR

                  121,1

                  ZZ

                  91,9

                  0707 00 05

                  EG

                  200,0

                  JO

                  182,1

                  MA

                  158,2

                  TR

                  161,3

                  ZZ

                  175,4

                  0709 91 00

                  EG

                  119,3

                  ZZ

                  119,3

                  0709 93 10

                  EG

                  105,4

                  MA

                  95,9

                  TR

                  139,5

                  ZZ

                  113,6

                  0805 10 20

                  EG

                  53,3

                  MA

                  63,2

                  TN

                  69,9

                  TR

                  64,6

                  ZZ

                  62,8

                  0805 20 10

                  IL

                  162,4

                  MA

                  90,9

                  ZZ

                  126,7

                  0805 20 30, 0805 20 50, 0805 20 70, 0805 20 90

                  IL

                  115,4

                  KR

                  139,7

                  TR

                  82,7

                  ZZ

                  112,6

                  0805 50 10

                  EG

                  87,0

                  TR

                  80,3

                  ZZ

                  83,7

                  0808 10 80

                  CN

                  86,0

                  MK

                  35,9

                  US

                  172,9

                  ZZ

                  98,3

                  0808 30 90

                  CN

                  56,2

                  US

                  132,9

                  ZZ

                  94,6

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2014 m. rugsėjo 4 d. Komisijos įgyvendinimo reglamentas (ES) Nr. 947/2014, kuriuo leidžiama pradėti privačiai sandėliuoti sviestą ir iš anksto nustatomas pagalbos dydis

text:
5.9.2014

               LT

               Europos Sąjungos oficialusis leidinys

               L 265/15

         KOMISIJOS ĮGYVENDINIMO REGLAMENTAS (ES) Nr. 947/2014
   2014 m. rugsėjo 4 d.
   kuriuo leidžiama pradėti privačiai sandėliuoti sviestą ir iš anksto nustatomas pagalbos dydis
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 18 straipsnio 2 dalį, 20 straipsnio c, f, l, m ir n punktus ir 223 straipsnio 3 dalies c punktą,
   atsižvelgdama į 2013 m. gruodžio 16 d. Tarybos reglamentą (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės (2), ypač į jo 4 straipsnį,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (3), ypač į jo 62 straipsnio 2 dalies b punktą,
   kadangi:

               (1)

               Reglamento (ES) Nr. 1308/2013 17 straipsnio e punkte numatyta skirti privačiojo sviesto sandėliavimo pagalbą;

               (2)

               2014 m. rugpjūčio 7 d. Rusijos Vyriausybė įvedė tam tikrų produktų, įskaitant pieno produktus, importo iš Sąjungos į Rusiją draudimą. Sviesto kainų ir atsargų pokyčiai rodo ypač sunkią rinkos padėtį, kurią galima ištaisyti arba pagerinti sandėliuojant produktus. Atsižvelgiant į dabartinę rinkos padėtį tikslinga skirti privačiojo sviesto sandėliavimo pagalbą ir iš anksto nustatyti tos pagalbos dydį;

               (3)

               Komisijos reglamente (EB) Nr. 826/2008 (4) nustatytos privačiojo sandėliavimo pagalbos schemos įgyvendinimo bendrosios taisyklės;

               (4)

               remiantis Reglamento (EB) Nr. 826/2008 6 straipsniu, iš anksto nustatyta pagalba turi būti skiriama laikantis to reglamento III skyriuje numatytų išsamių taisyklių ir sąlygų;

               (5)

               remiantis Reglamento (EB) Nr. 826/2008 16 straipsnio 2 dalies c punktu ir siekiant užtikrinti, kad būtų sandėliuojamos vienarūšės ir valdomos partijos, tikslinga nustatyti sandėliuojamai partijai taikytinus reikalavimus;

               (6)

               siekiant užtikrinti administracinių procedūrų veiksmingumą bei jas supaprastinti ir atsižvelgiant į tai, kad pagalbos paraiškoje jau nurodoma reikalaujama išsami informacija apie sandėliavimą, nereikėtų prašyti po sutarties sudarymo pateikti tos pačios Reglamento (EB) Nr. 826/2008 20 straipsnio pirmos pastraipos a punkte numatytos informacijos;

               (7)

               siekiant supaprastinti procedūras ir užtikrinti logistinį veiksmingumą, valstybėms narėms turėtų būti leista netaikyti reikalavimo nurodyti sutarties numerį ant kiekvieno sandėliuojamo vieneto, jei sutarties numeris nurodytas sandėlio registracijos žurnale;

               (8)

               siekiant užtikrinti administracinių procedūrų veiksmingumą ir jas supaprastinti, taip pat atsižvelgiant į išskirtinę sviesto sandėliavimo padėtį, turėtų būti atliekami ne mažiau kaip pagal pusę sutarčių sandėliuojamo sviesto patikrinimai, numatyti Reglamento (EB) Nr. 826/2008 36 straipsnio 6 dalyje. Todėl reikėtų numatyti nuo to straipsnio nukrypti leidžiančią nuostatą;

               (9)

               remiantis Reglamento (ES) Nr. 1370/2013 4 straipsniu, privačiojo sandėliavimo pagalbos dydis turėtų būti iš anksto nustatomas atsižvelgiant į sandėliavimo išlaidas ir (arba) kitus atitinkamus rinkos elementus. tikslinga nustatyti pagalbos, skiriamos su atitinkamų produktų įvežimu ir išvežimu susijusioms pastovioms sandėliavimo išlaidoms padengti, ir pagalbos už vieną sandėliavimo dieną, skiriamos sandėliavimo šaltuosiuose sandėliuose ir finansinėms išlaidoms padengti, dydį;

               (10)

               remiantis Reglamento (EB) Nr. 826/2008 35 straipsnio 3 dalimi ir siekiant atidžiai stebėti, kaip naudojamasi šia priemone, tikslinga nustatyti to reglamento 35 straipsnio 1 dalies a punkte numatytų pranešimų pateikimo terminą;

               (11)

               siekiant greito poveikio rinkai ir padėti stabilizuoti kainas, šiame reglamente numatyta laikinoji priemonė turėtų įsigalioti kitą dieną po šio reglamento paskelbimo;

               (12)

               šiame reglamente numatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   1.   Šiame reglamente numatoma Reglamento (ES) Nr. 1308/2013 17 straipsnio e punkte nurodyta privačiojo sviesto sandėliavimo pagalba.
   2.   Jei šiame reglamente nenumatyta kitaip, taikomas Reglamentas (EB) Nr. 826/2008.
   2 straipsnis
   Reglamento (EB) Nr. 826/2008 16 straipsnio 2 dalies c punkte nurodytas matavimo vienetas – sandėliuojama partija, atitinkanti vienodos sudėties bei kokybės toje pačioje gamykloje pagaminto, tą pačią dieną į tą patį sandėlį priimto ir ne mažiau kaip vieną toną sveriančio produkto, kuriam taikomas šis reglamentas, kiekį.
   3 straipsnis
   1.   Reglamento (EB) Nr. 826/2008 20 straipsnio pirmos pastraipos a punktas netaikomas.
   2.   Valstybės narės gali netaikyti Reglamento (EB) Nr. 826/2008 22 straipsnio 1 dalies e punkto reikalavimo nurodyti sutarties numerį, jei sandėlio valdytojas įsipareigoja sutarties numerį įrašyti į to reglamento I priedo III punkte nurodytą registracijos žurnalą.
   3.   Nukrypstant nuo Reglamento (EB) Nr. 826/2008 36 straipsnio 6 dalies, pasibaigus sandėliavimo pagal sutartį laikotarpiui, už patikrinimą atsakinga institucija patikrina bent pagal pusę sutarčių sandėliuojamo sviesto svorį ir tapatumą imdama mėginius.
   4 straipsnis
   1.   Pagalbos už 1 straipsnyje nurodytus produktus dydis:

               —

               18,93 EUR už toną sandėliuojamo produkto, kai sandėliavimo išlaidos yra pastovios,

               —

               0,28 EUR už toną sandėliuojamo produkto, kai pagalba skiriama už vieną sandėliavimo pagal sutartį dieną.

         2.   Sandėliavimo pagal sutartį laikotarpis baigiasi dieną prieš išvežant produktus iš sandėlio.
   3.   Pagalba gali būti skiriama tik jei sandėliavimo pagal sutartį laikotarpis trunka nuo 90 iki 210 dienų.
   5 straipsnis
   Privačiojo sandėliavimo pagalbos paraiškos gali būti teikiamos nuo šio reglamento įsigaliojimo dienos. Paskutinė paraiškų pateikimo data – 2014 m. gruodžio 31 d.
   6 straipsnis
   Valstybės narės praneša Komisijai:

               (a)

               iki kiekvieno antradienio – praėjusios savaitės kiekius, dėl kurių sudarytos sutartys, taip pat produktų kiekius, dėl kurių pateiktos paraiškos sudaryti sutartis, kaip reikalaujama Reglamento (EB) Nr. 826/2008 35 straipsnio 1 dalies a punkte;

               (b)

               ne vėliau kaip iki kiekvieno mėnesio pabaigos – informaciją apie praėjusio mėnesio atsargas, kaip reikalaujama Reglamento (EB) Nr. 826/2008 35 straipsnio 1 dalies b punkte.

         7 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugsėjo 4 d.

            Komisijos vardu

            Pirmininkas

         José Manuel BARROSO

      (1)  OL L 347, 2013 12 20, p. 671.

      (2)  OL L 346, 2013 12 20, p. 12.

      (3)  OL L 347, 2013 12 20, p. 549.

      (4)  2008 m. rugpjūčio 20 d. Komisijos reglamentas (EB) Nr. 826/2008, kuriuo nustatomos bendrosios pagalbos už privatų tam tikrų žemės ūkio produktų saugojimą skyrimo taisyklės (OL L 223, 2008 8 21, p. 3).


title: 2017 m. liepos 18 d. Komisijos įgyvendinimo reglamentas (ES) 2017/1344, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas

text:
19.7.2017

                  LT

                  Europos Sąjungos oficialusis leidinys

                  L 186/3

            KOMISIJOS ĮGYVENDINIMO REGLAMENTAS (ES) 2017/1344
      2017 m. liepos 18 d.
      kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies e punktą,
      kadangi:

                  (1)

                  Reglamentu (EEB) Nr. 2658/87 nustatyta prekių nomenklatūra (toliau – Kombinuotoji nomenklatūra arba KN) ir pateikta to reglamento I priede;

                  (2)

                  Kombinuotosios nomenklatūros 17 skirsnio 4 bei 5 papildomųjų pastabų ir 21 skirsnio 3 bei 4 papildomųjų pastabų dabartinėse formuluotėse pateikiama nuoroda į Komisijos reglamentą (EB) Nr. 951/2006 (2), kuriuo nustatomi sacharozės kiekio žaliaviniame cukruje ir tam tikruose sirupuose apskaičiavimo metodai;

                  (3)

                  pasikeitus žemės ūkio politikai, iš dalies pasikeitė ir cukraus gamybos kvotų sistema, todėl nuo 2017 m. spalio 1 d. bus panaikintos Reglamento (EB) Nr. 951/2006 42 straipsnio 2, 3 ir 4 dalys. Dėl šios priežasties 17 skirsnio 4 bei 5 papildomosiose pastabose ir 21 skirsnio 3 bei 4 papildomosiose pastabose pateikta nuoroda į Reglamento (EB) Nr. 951/2006 42 straipsnį neteks prasmės;

                  (4)

                  siekiant suteikti teisinio tikrumo ir išvengti teisinio vakuumo, šias papildomąsias pastabas būtina iš dalies pakeisti ir jose tiesiogiai nurodyti taikytinus analizės metodus;

                  (5)

                  patobulėjus analizės metodams, kuriais nustatomas cukraus kiekis, metodą, šiuo metu taikomą tam tikrų 17 skirsniui priskiriamų produktų sudėtyje esančio cukraus kiekiui nustatyti, kuriam gali turėti įtakos mėginio matrica arba trukdantieji junginiai, reikėtų pakeisti efektyviosios skysčių chromatografijos (HPLC) metodu;

                  (6)

                  tačiau HPLC metodas negali būti taikomas kai kuriems kitiems 17 skirsniui priskiriamiems produktams, taip pat 21 skirsniui priskiriamiems produktams, kurių sudėtyje esančio cukraus kiekis priklauso ne tik nuo sacharozės, fruktozės, gliukozės ir maltozės, bet ir nuo kitų tų produktų sudėtyje esančių cukrų kiekio. Tų produktų sudėtyje esančios sacharozės kiekis, įskaitant kitų cukrų kiekį, išreikštą sacharozės kiekiu, turėtų būti nustatomas refraktometriniu metodu, išdėstytu Komisijos įgyvendinimo reglamento (ES) Nr. 974/2014 (3) priede;

                  (7)

                  siekiant užtikrinti, kad Kombinuotosios nomenklatūros nuostatos dėl įvairių produktų sudėtyje esančio cukraus kiekio nustatymo būtų visoje Sąjungoje aiškinamos vienodai, reikėtų iš dalies pakeisti Kombinuotosios nomenklatūros antros dalies 17 skirsnio 4 bei 5 papildomąsias pastabas ir 21 skirsnio 3 bei 4 papildomąsias pastabas;

                  (8)

                  todėl Reglamentas (EEB) Nr. 2658/87 turėtų būti atitinkamai iš dalies pakeistas;

                  (9)

                  Reglamento (EB) Nr. 951/2006 42 straipsnio 2, 3 ir 4 dalys bus panaikintos nuo 2017 m. spalio 1 d. Todėl šis reglamentas turėtų būti taikomas nuo tos pačios dienos;

                  (10)

                  šiame reglamente nustatytos priemonės atitinka Muitinės kodekso komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Reglamento (EEB) Nr. 2658/87 I priedo antra dalis iš dalies keičiama taip:

                  a)

                  17 skirsnio 4 ir 5 papildomosios pastabos pakeičiamos taip:

                              „4.

                              1702 20 10, 1702 60 95 ir 1702 90 71 subpozicijoms priskiriamų produktų sudėtyje esančio cukraus (sacharozės, fruktozės, gliukozės ir maltozės, kai fruktozė ir gliukozė yra išreikštos sacharozės ekvivalentu) kiekis turi būti nustatomas efektyviosios skysčių chromatografijos (HPLC) metodu, taikant šią formulę:

                                 S + 0,95 × (F + G) + M

                                 Čia

                                    S
                                 –
                              HPLC metodu nustatytas sacharozės kiekis;

                                    F
                                 –
                              HPLC metodu nustatytas fruktozės kiekis;

                                    G
                                 –
                              HPLC metodu nustatytas gliukozės kiekis;

                                    M
                                 –
                              HPLC metodu nustatytas maltozės kiekis.

                                 1702 60 80, 1702 90 80 ir 1702 90 95 subpozicijoms priskiriamų produktų sudėtyje esančios sacharozės kiekis, įskaitant kitų cukrų kiekį, išreikštą sacharozės kiekiu, turi būti nustatomas refraktometriniu metodu (išreiškiamas Brikso laipsniais, kaip nustatyta Komisijos įgyvendinimo reglamento (ES) Nr. 974/2014
                                  (*1)
                                 priede). Nustatant 1702 60 80 ir 1702 90 80 subpozicijoms priskiriamų produktų sudėtyje esančios sacharozės kiekį, gauti rezultatai sacharozės ekvivalentu išreiškiami Brikso laipsnių skaičių dauginant iš koeficiento 0,95.

                                 5.

                              1702 30 10, 1702 40 10, 1702 60 10 ir 1702 90 30 subpozicijose terminas „izogliukozė“ įvardija produktą, gautą iš gliukozės arba jos polimerų, kurio sudėtyje esanti fruktozė sudaro ne mažiau kaip 10 % sausosios medžiagos masės.

                                 Toms subpozicijoms priskiriamų produktų sudėtyje esančios sacharozės kiekis, įskaitant kitų cukrų kiekį, išreikštą sacharozės kiekiu, turi būti nustatomas refraktometriniu metodu (išreiškiamas Brikso laipsniais, kaip nustatyta Įgyvendinimo reglamento (ES) Nr. 974/2014 priede).

                     (*1)  2014 m. rugsėjo 11 d. Komisijos įgyvendinimo reglamentas (ES) Nr. 974/2014, kuriuo nustatomas refraktometrinis tirpių sausųjų medžiagų likučio vaisių ir daržovių produktuose nustatymo metodas, naudojamas jiems klasifikuoti Kombinuotojoje nomenklatūroje (OL L 274, 2014 9 16, p. 6).“;"

                  b)

                  21 skirsnio 3 ir 4 papildomosios pastabos pakeičiamos taip:

                              „3.

                              2106 90 30 subpozicijoje „izogliukozė“ įvardija produktą, gautą iš gliukozės arba iš jos polimerų, kurio sudėtyje esanti fruktozė sudaro ne mažiau kaip 10 % sausosios medžiagos masės.

                                 4.

                                 2106 90 30 ir 2106 90 59 subpozicijoms priskiriamų produktų sudėtyje esančios sacharozės kiekis, įskaitant kitų cukrų kiekį, išreikštą sacharozės kiekiu, turi būti nustatomas refraktometriniu metodu (išreiškiamas Brikso laipsnių skaičiumi, kaip nustatyta Komisijos įgyvendinimo reglamento (ES) Nr. 974/2014
                                  (*2)
                                 priede).

                     (*2)  2014 m. rugsėjo 11 d. Komisijos įgyvendinimo reglamentas (ES) Nr. 974/2014, kuriuo nustatomas refraktometrinis tirpių sausųjų medžiagų likučio vaisių ir daržovių produktuose nustatymo metodas, naudojamas jiems klasifikuoti Kombinuotojoje nomenklatūroje ( OL L 274, 2014 9 16, p. 6).“"

            2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      Jis taikomas nuo 2017 m. spalio 1 d.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. liepos 18 d.

               Komisijos vardu

               Pirmininkas

            Jean-Claude JUNCKER

         (1)  OL L 256, 1987 9 7, p. 1.

         (2)  2006 m. birželio 30 d. Komisijos reglamentas (EB) Nr. 951/2006, nustatantis išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (OL L 178, 2006 7 1, p. 24).

         (3)  2014 m. rugsėjo 11 d. Komisijos įgyvendinimo reglamentas (ES) Nr. 974/2014, kuriuo nustatomas refraktometrinis tirpių sausųjų medžiagų likučio vaisių ir daržovių produktuose nustatymo metodas, naudojamas jiems klasifikuoti Kombinuotojoje nomenklatūroje (OL L 274, 2014 9 16, p. 6).


title: 2017 m. sausio 6 d. Komisijos įgyvendinimo reglamentas (ES) 2017/12 dėl paraiškų ir prašymų nustatyti didžiausią leidžiamąją liekanų koncentraciją pagal Europos Parlamento ir Tarybos reglamentą (EB) Nr. 470/2009 formos ir turinio (Tekstas svarbus EEE. )

text:
7.1.2017

               LT

               Europos Sąjungos oficialusis leidinys

               L 4/1

         KOMISIJOS ĮGYVENDINIMO REGLAMENTAS (ES) 2017/12
   2017 m. sausio 6 d.
   dėl paraiškų ir prašymų nustatyti didžiausią leidžiamąją liekanų koncentraciją pagal Europos Parlamento ir Tarybos reglamentą (EB) Nr. 470/2009 formos ir turinio
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 6 d. Europos Parlamento ir Tarybos reglamentą (EB) Nr. 470/2009, nustatantį Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantį Tarybos reglamentą (EEB) Nr. 2377/90 ir iš dalies keičiantį Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (1), ypač į jo 13 straipsnio 1 dalį,
   kadangi:

               (1)

               farmakologiškai aktyvios medžiagos klasifikuojamos remiantis Europos vaistų agentūros (EMA) nuomonėmis dėl didžiausios leidžiamosios liekanų koncentracijos (DLK);

               (2)

               EMA buvo pateikta paraiška parengti nuomonę dėl DLK nustatymo. Būtina nustatyti standartinę tokių paraiškų teikimo formą ir išvardyti su tokia paraiška pateiktiną informaciją;

               (3)

               tam tikromis aplinkybėmis Komisija, valstybė narė, suinteresuotoji šalis ar organizacija gali pateikti EMA prašymą parengti nuomonę dėl DLK nustatymo. Būtina nustatyti standartinę tokių prašymų teikimo formą ir pateikti informacijos, kuri turėtų būti pateikiama su prašymais, sąrašą;

               (4)

               šiame reglamente nustatytos priemonės atitinka Veterinarinių vaistų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Paraiškų ir prašymų forma bei turinys
   1.   Paraiška arba prašymas nustatyti didžiausią leidžiamąją liekanų koncentraciją (DLK) pateikiama Europos vaistų agentūrai (EMA) elektroniniu būdu.
   2.   Išsami informacija ir dokumentai, pridedami prie paraiškos arba prašymo nustatyti DLK, pateikiami pagal priede išdėstytus reikalavimus.
   2 straipsnis
   Bendrieji paraiškų ir prašymų reikalavimai
   1.   Su paraiška arba prašymu nustatyti DLK pateikta informacija ir dokumentai turi būti tikslūs ir atitikti dabartines mokslo žinias bei EMA pateiktas rekomendacijas dėl liekanų saugos.
   2.   Su paraiška arba prašymu nustatyti DLK turi būti pateikiama visa informacija, svarbi vertinant nagrinėjamosios medžiagos liekanų saugą, nesvarbu, ar ji medžiagos atžvilgiu palanki, ar nepalanki. Ypač svarbu, kad būtų pateikti su veikliąja medžiaga susiję esminiai duomenys apie neužbaigtus arba nutrauktus tyrimus ar bandymus.
   3.   Paraišką arba prašymą išplėsti galiojančią DLK kitoms gyvūnų rūšims arba kitiems maisto produktams turi sudaryti paraiškos arba prašymo forma ir likučių byla. Jei rizikos vertinimas, atliktas nustatant galiojančią DLK, netaikomas siūlant išplėsti galiojančią DLK, EMA gali pareikalauti papildomų saugos duomenų.
   3 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. sausio 6 d.

            Komisijos vardu

            Pirmininkas

         Jean-Claude JUNCKER

      (1)  OL L 152, 2009 6 16, p. 11.

      PRIEDAS

         PARAIŠKA ARBA PRAŠYMAS NUSTATYTI DIDŽIAUSIĄ LEIDŽIAMĄJĄ LIEKANŲ KONCENTRACIJĄ

                  1.

                  Su paraiška arba prašymu turi būti pateikiama visa administracinė informacija ir moksliniai dokumentai, būtini įrodyti, kad aptariamos medžiagos liekanos yra saugios, taip pat turi būti aprašomi rizikos valdymo klausimai.

                  2.

                  Visi dokumentų rinkinio tomai ir puslapiai turi būti aiškiai sunumeruoti. Ypatingas dėmesys turi būti skiriamas siekiant užtikrinti, kad būtų pateiktos tinkamos kryžminės nuorodos į tomus, svarbiausias išsamias santraukas ir pradinius duomenis. Elektroniniu būdu teikiami dokumentai turi atitikti EMA paskelbtas veterinarinės informacijos teikimo elektroninėmis priemonėmis gaires.

                  3.

                  Kai daroma nuoroda į paskelbtą informaciją, į atitinkamą dokumentų rinkinio skirsnį turi būti įtrauktos išsamios susijusių straipsnių kopijos.

                  4.

                  Paraiška arba prašymas teikiamas pagal toliau išdėstytus reikalavimus nurodyta eilės tvarka.

                  5.

                  Farmakologiniai, toksikologiniai ir liekanų tyrimai, kurių rezultatai pridedami prie paraiškos arba prašymo nustatyti DLK, turi būti atlikti laikantis Europos Parlamento ir Tarybos direktyvos 2004/10/EB (1) ir Europos Parlamento ir Tarybos direktyvos 2010/63/ES (2).

            1 SKYRIUS

         ADMINISTRACINĖ INFORMACIJA

      Administracinę informaciją sudaro dvi dalys: vienoje turi būti pateikti administraciniai duomenys, o kitoje – pareiškėjo arba prašymo pateikėjo pasiūlyto vertinimo santrauka.
      Pateikiami šie duomenys:

                  1 dalis. Administracinė informacija:

                              —

                              tirtinos medžiagos pavadinimas, naudojant tarptautinį bendrinį pavadinimą (INN), jei toks priskirtas,

                              —

                              pareiškėjo arba prašymo pateikėjo vardas, pavardė (pavadinimas) ir adresas,

                              —

                              pareiškėjo arba prašymo pateikėjo kontaktinio punkto susirašinėjimui dėl visų su paraiška susijusių klausimų pavadinimas ir adresas;

                  2 dalis. Pareiškėjo arba prašymo pateikėjo pasiūlyto vertinimo santrauka:

                              —

                              tirtinos medžiagos pavadinimas, naudojant INN, jei toks priskirtas,

                              —

                              paaiškinimas, ar medžiaga produkte yra naudojama kaip veiklioji sudedamoji dalis, pagalbinė medžiaga, konservantas ir kt.,

                              —

                              numatomo naudojimo veterinarijos tikslais trumpas aprašymas (tikslinės rūšys, pagrindinės indikacijos, dozavimo režimas),

                              —

                              informacija apie bet kokias paraiškas kitoms Sąjungos arba tarptautinėms įstaigoms, šių paraiškų datos ir rezultatai,

                              —

                              išvadų santrauka:

                                          —

                                          atitinkama nepastebėto (neigiamo) poveikio riba (NO(A)EL) arba pripažintas alternatyvus saugos vertinimas,

                                          —

                                          nuoroda į susijusius tyrimus,

                                          —

                                          siūlomas neapibrėžtumo koeficientas,

                                          —

                                          leidžiama paros dozė (LPD) arba alternatyva pagal Reglamento (EB) Nr. 470/2009 6 straipsnį,

                                          —

                                          žymeklio likutis (kai tinkama),

                                          —

                                          siūloma DLK (kai tinkama),

                                          —

                                          siūlomas analizės metodas (įskaitant kiekybinio nustatymo ribą, kai tinkama).

            2 SKYRIUS

         DUOMENYS MOKSLINIAM RIZIKOS VERTINIMUI

      A.   Saugos byla

      Saugos tyrimų dokumentų rinkinyje turi būti šie dokumentai:

                  —

                  visų dokumentų rinkinyje pateiktų tyrimų rodyklė,

                  —

                  pareiškimas, kuriuo patvirtinama, kad pareiškėjas arba prašymo pateikėjas įtraukė visus pateikimo metu žinomus palankius ir nepalankius duomenis,

                  —

                  bet kokio tipo tyrimų neatlikimo pagrindimas,

                  —

                  alternatyvių tipų tyrimų įtraukimo paaiškinimas,

                  —

                  tais atvejais, kai tyrimai buvo atlikti iki įsigaliojant Direktyvai 2004/10/EB arba geros laboratorinės praktikos būsena nežinoma, – naudos, kurią bendram rizikos vertinimui gali duoti bet kurie ne pagal gerą laboratorinę praktiką atlikti tyrimai.

            Kiekvienoje tyrimo ataskaitoje turi būti šie dokumentai:

                  —

                  tyrimo plano (protokolo, įskaitant pakeitimus ir nukrypimus) kopija,

                  —

                  atitikties gerai laboratorinei praktikai patvirtinimas su parašu, jei taikoma,

                  —

                  naudotų metodų, įrangos ir medžiagų aprašymas,

                  —

                  tyrimų sistemos aprašymas ir pagrindimas,

                  —

                  gautų rezultatų aprašymas, pakankamai išsamus, kad rezultatus būtų galima kritiškai vertinti nepriklausomai nuo autoriaus paaiškinimų,

                  —

                  jei reikia, statistinių skaičiavimų duomenys,

                  —

                  rezultatų aptarimas, įskaitant pastabas dėl pastebėto (neigiamo) poveikio ribų ir nepastebėto (neigiamo) poveikio ribų (NO(A)EL), taip pat dėl bet kurių neįprastų duomenų,

                  —

                  išsamus tyrimų rezultatų aprašymas ir jų rezultatų aptarimas.

            A.0.   Išsami ir kritinė santrauka
      Išsami ir kritinė santrauka turi būti pasirašyta ir turi būti nurodyta data. Turi būti pridėta informacija apie autoriaus išsilavinimą, tobulinimąsi ir profesinę patirtį. Turi būti nurodytos profesinės autoriaus ir pareiškėjo arba prašymo pateikėjo sąsajos.
      Priede, jei įmanoma – lentelėse ar grafiškai – turi būti pateikiami visi svarbūs duomenys, be to, dokumento prieduose turi būti pateiktos visos susijusios bibliografinės nuorodos. Turi būti aptariamas tyrimo aktualumas vertinant galimus liekanų rizikos veiksnius žmonėms. Išsamioje ir kritinėje santraukoje bei jos prieduose pateikiamos tikslios nuorodos į pagrindiniuose dokumentuose esančią informaciją. Šiame skirsnyje neturi būti nurodomi nauji tyrimai, kurie nėra įtraukti į pagrindinius dokumentus.
      A.1.   Tikslus paraiškoje arba prašyme nurodytos medžiagos identifikavimas:

                  A.1.1.

                  INN,

                  A.1.2.

                  Tarptautinės teorinės ir taikomosios chemijos sąjungos (IUPAC) pavadinimas,

                  A.1.3.

                     Chemical Abstract Service (CAS) duomenų bazės numeris,

                  A.1.4.

                  terapinė, farmakologinė ir cheminė klasifikacija,

                  A.1.5.

                  sinonimai ir santrumpos,

                  A.1.6.

                  struktūrinė formulė,

                  A.1.7.

                  molekulinė formulė,

                  A.1.8.

                  molekulinė masė,

                  A.1.9.

                  grynumo laipsnis,

                  A.1.10.

                  priemaišų kokybinė ir kiekybinė sudėtis,

                  A.1.11.

                  fizinių savybių aprašymas,

                              A.1.11.1.

                              lydymosi temperatūra,

                              A.1.11.2.

                              virimo temperatūra,

                              A.1.11.3.

                              garų slėgis,

                              A.1.11.4.

                              tirpumas vandenyje ir organiniuose tirpikliuose, išreiškiamas g/l, nurodant temperatūrą,

                              A.1.11.5.

                              tankis,

                              A.1.11.6.

                              refrakcijos spektrai, rotacija ir kt.;

                              A.1.11.7.

                              pKa,

                              A.1.11.8.

                              jungimasis su baltymais.

            A.2.   Farmakologija;

                  A.2.1.

                  farmakodinamika;

                  A.2.2.

                  farmakokinetika (laboratorinių gyvūnų rūšys; rezorbcija, pasiskirstymas, metabolizmas, išskyrimas);

            A.3.   toksikologija (laboratorinių gyvūnų rūšys);

                  A.3.1.

                  vienkartinės dozės toksiškumas (jei yra);

                  A.3.2.

                  kartotinių dozių toksiškumas;

                              A.3.2.1.

                              kartotinių dozių (90 dienų) toksiškumo tyrimas;

                              A.3.2.2.

                              kartotinių dozių lėtinio toksiškumo tyrimas;

                  A.3.3.

                  tikslinių rūšių vaisto toleravimas (jei yra);

                  A.3.4.

                  toksinis poveikis reprodukcijai, įskaitant toksinį poveikį vystymuisi;

                              A.3.4.1.

                              poveikio reprodukcijai tyrimas;

                              A.3.4.2.

                              toksinio poveikio vystymuisi tyrimas;

                  A.3.5.

                  genotoksiškumas;

                  A.3.6.

                  kancerogeniškumas;

            A.4.   kiti reikalavimai;

                  A.4.1.

                  specialūs tyrimai (pvz., imunotoksiškumas, neurotoksiškumas);

                  A.4.2.

                  mikrobiologinės liekanų ypatybės (jei reikia);

                              A.4.2.1.

                              galimas poveikis žmonių virškinimo trakto mikroflorai;

                              A.4.2.2.

                              galimas poveikis mikroorganizmams, naudojamiems pramoninei maisto gamybai;

                  A.4.3.

                  žmonių stebėjimai;

            A.5.   LPD arba alternatyvių ribų nustatymas.
      B.   Liekanų byla

      Liekanų tyrimų dokumentų rinkinyje turi būti šie dokumentai:

                  —

                  visų dokumentų rinkinyje pateiktų tyrimų rodyklė,

                  —

                  pareiškimas, kuriuo patvirtinama, kad pareiškėjas arba prašymo pateikėjas įtraukė visus pateikimo metu žinomus palankius ir nepalankius duomenis,

                  —

                  bet kokio tipo tyrimų neatlikimo pagrindimas,

                  —

                  alternatyvių tipų tyrimų įtraukimo paaiškinimas,

                  —

                  tais atvejais, kai tyrimai buvo atlikti iki įsigaliojant Direktyvai 2004/10/EB arba geros laboratorinės praktikos būsena nežinoma, – naudos, kurią bendram rizikos vertinimui gali duoti bet kurie ne pagal gerą laboratorinę praktiką atlikti tyrimai.

            Kiekvienoje tyrimo ataskaitoje turi būti šie dokumentai:

                  —

                  tyrimo plano (protokolo, įskaitant pakeitimus ir nukrypimus) kopija,

                  —

                  atitikties gerai laboratorinei praktikai patvirtinimas su parašu, jei taikoma,

                  —

                  naudotų metodų, įrangos ir medžiagų aprašymas,

                  —

                  tyrimų sistemos aprašymas ir pagrindimas,

                  —

                  gautų rezultatų aprašymas, pakankamai išsamus, kad rezultatus būtų galima kritiškai vertinti nepriklausomai nuo autoriaus paaiškinimų,

                  —

                  jei reikia, statistinių skaičiavimų duomenys,

                  —

                  rezultatų aptarimas,

                  —

                  išsamus tyrimų rezultatų aprašymas ir jų rezultatų aptarimas.

            B.0.   Išsami ir kritinė santrauka
      Išsami ir kritinė santrauka turi būti pasirašyta ir turi būti nurodyta data. Turi būti pridėta informacija apie autoriaus išsilavinimą, tobulinimąsi ir profesinę patirtį. Turi būti nurodytos profesinės autoriaus ir pareiškėjo arba prašymo pateikėjo sąsajos.
      Priede, jei įmanoma – lentelėse ar grafiškai – turi būti pateikiami visi svarbūs duomenys, be to, dokumento prieduose turi būti pateiktos visos susijusios bibliografinės nuorodos. Turi būti aptariamas tyrimo aktualumas nustatant didžiausią leidžiamąją liekanų koncentraciją. Išsamioje ir kritinėje santraukoje bei prieduose pateikiamos tikslios nuorodos į pagrindiniuose dokumentuose esančią informaciją. Tame skirsnyje neturi būti nurodomi nauji tyrimai, kurie nėra įtraukti į pagrindinius dokumentus.
      B.1.   Metabolizmas ir liekanų kinetika:

                  B.1.1.

                  farmakokinetika (maistinių gyvūnų rūšys; rezorbcija, pasiskirstymas, metabolizmas, išskyrimas);

                  B.1.2.

                  liekanų mažėjimas:

                              B.1.2.1.

                              žymeklio likučio identifikavimas;

                              B.1.2.2.

                              žymeklių ir visų liekanų santykis;

            B.2.   stebėsena ir poveikio duomenys, jei reikia;
      B.3.   liekanų tyrimo analizės metodas;

                  B.3.1.

                  metodo aprašymas remiantis tarptautiniu mastu suderinta forma;

                  B.3.2.

                  metodo patvirtinimas pagal atitinkamas Komisijos ir EMA paskelbtas gaires.

            3 SKYRIUS

         RIZIKOS VALDYMO KLAUSIMAI

      Remiantis atliktu rizikos vertinimu, atkreipiamas dėmesys į susijusias rizikos valdymo rekomendacijas pagal Reglamento (EB) Nr. 470/2009 7 straipsnį, visų pirma:

                  —

                  kitus teisėtus veiksnius, pavyzdžiui, technologinius maisto ir pašarų gamybos aspektus, kontrolės priemonių tinkamumą, medžiagų naudojimą ir taikymą veterinariniuose vaistuose,

                  —

                  kitus rizikos valdymo klausimus, susijusius su DLK nustatymu,

                  —

                  DLK parengimą,

                  —

                  pastabas dėl galimo DLK ekstrapoliavimo.

         (1)  2004 m. vasario 11 d. Europos Parlamento ir Tarybos direktyva 2004/10/EB dėl įstatymų ir kitų teisės aktų, susijusių su geros laboratorinės praktikos principų taikymu ir jų taikymo cheminių medžiagų tyrimams patikra, suderinimo (OL L 50, 2004 2 20, p. 44).

         (2)  2010 m. rugsėjo 22 d. Europos Parlamento ir Tarybos direktyva 2010/63/ES dėl mokslo tikslais naudojamų gyvūnų apsaugos (OL L 276, 2010 10 20, p. 33).


title: 2011 m. spalio 26 d. Komisijos įgyvendinimo reglamentas (ES) Nr. 1082/2011, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
27.10.2011

               LT

               Europos Sąjungos oficialusis leidinys

               L 280/19

         KOMISIJOS ĮGYVENDINIMO REGLAMENTAS (ES) Nr. 1082/2011
   2011 m. spalio 26 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:
   Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje,
   PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja 2011 m. spalio 27 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. spalio 26 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  57,4

                  MA

                  49,3

                  MK

                  52,3

                  ZZ

                  53,0

                  0707 00 05

                  AL

                  45,6

                  MK

                  62,2

                  TR

                  151,2

                  ZZ

                  86,3

                  0709 90 70

                  AR

                  33,4

                  TR

                  84,3

                  ZZ

                  58,9

                  0805 50 10

                  AR

                  57,4

                  TR

                  63,6

                  ZA

                  73,7

                  ZZ

                  64,9

                  0806 10 10

                  BR

                  240,6

                  CL

                  71,4

                  TR

                  142,3

                  ZA

                  67,9

                  ZZ

                  130,6

                  0808 10 80

                  AR

                  61,9

                  BR

                  86,4

                  CA

                  106,1

                  CL

                  90,0

                  CN

                  82,6

                  NZ

                  120,1

                  US

                  99,9

                  ZA

                  106,6

                  ZZ

                  94,2

                  0808 20 50

                  CN

                  46,7

                  TR

                  125,4

                  ZZ

                  86,1

         (1)  Šalių nomenklatūra yra nustatyta Komisijos Reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2011 m. gruodžio 9 d. Komisijos įgyvendinimo reglamentas (ES) Nr. 1300/2011, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [ „Magyar szürkemarha hús“ (SGN)]

text:
14.12.2011

               LT

               Europos Sąjungos oficialusis leidinys

               L 330/11

         KOMISIJOS ĮGYVENDINIMO REGLAMENTAS (ES) Nr. 1300/2011
   2011 m. gruodžio 9 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [„Magyar szürkemarha hús“ (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
   kadangi:

               (1)

               Remiantis Reglamento (EB) Nr. 510/2006 6 straipsnio 2 dalies pirma pastraipa, Vengrijos paraiška įregistruoti pavadinimą „Magyar szürkemarha hús“ paskelbta Europos Sąjungos oficialiajame leidinyje. (2)

               (2)

               Prieštaravimo pareiškimų pagal Reglamento (EB) Nr. 510/2006 7 straipsnį Komisija negavo, todėl šis pavadinimas turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gruodžio 9 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 93, 2006 3 31, p. 12.

      (2)  OL C 83, 2011 3 17, p. 14.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.1 klasė.   Šviežia mėsa (ir subproduktai)

      VENGRIJA
      „Magyar szürkemarha hús“ (SGN)


title: 2015 m. kovo 5 d. Komisijos įgyvendinimo reglamentas (ES) 2015/389, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas

text:
10.3.2015

               LT

               Europos Sąjungos oficialusis leidinys

               L 65/11

         KOMISIJOS ĮGYVENDINIMO REGLAMENTAS (ES) 2015/389
   2015 m. kovo 5 d.
   kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               Reglamentu (EEB) Nr. 2658/87 nustatyta prekių nomenklatūra (toliau – Kombinuotoji nomenklatūra), kuri pateikta to reglamento I priede;

               (2)

               Kombinuotosios nomenklatūros antros dalies 27 skirsnio 4 papildomosios pastabos a punkte numatyta, kad alyvų kiekiui nustatyti Kombinuotosios nomenklatūros 2712 90 31–2712 90 39 pozicijoms priskiriamuose produktuose taikomas Tarptautinės standartizacijos organizacijos parengtame standarte (ISO 2908) nustatytas metodas;

               (3)

               2006 m. Tarptautinė standartizacijos organizacija standartą ISO 2908 panaikino, o kitu standartu jo nepakeitė. Be to, Europos standartizacijos komitetas nėra parengęs EN standarto, kuriuo būtų nustatytas standarto ISO 2908 metodui lygiavertis metodas. Taigi muitinių laboratorijoms turėtų būti leista taikyti pačių pasirinktus tinkamus darbo metodus alyvų kiekiui Kombinuotosios nomenklatūros 2712 90 31–2712 90 39 pozicijoms priskiriamuose produktuose nustatyti;

               (4)

               be to, Kombinuotosios nomenklatūros antros dalies 27 skirsnio 4 papildomosios pastabos a punkte derėtų aiškiai nurodyti, kad alyvų kiekis turi būti nustatomas masės procentais;

               (5)

               vadinasi, Kombinuotosios nomenklatūros antros dalies 27 skirsnio 4 papildomosios pastabos a punktą derėtų iš dalies pakeisti išbraukiant nuorodą į panaikintą tarptautinį standartą ir nurodant vienetą, kuriuo turi būti išreikštas alyvų kiekis;

               (6)

               todėl Reglamentas (EEB) Nr. 2658/87 turėtų būti atitinkamai iš dalies pakeistas;

               (7)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2658/87 I priede pateiktos Kombinuotosios nomenklatūros antros dalies 27 skirsnio 4 papildomosios pastabos a punktas pakeičiamas taip:

                  „a)

                  kurių sudėtyje esančių alyvų kiekis ne mažesnis kaip 3,5 % masės, jeigu jų klampa, nustatyta EN ISO 3104 metodu, 100 °C temperatūroje yra mažesnė kaip 9 × 10– 6 m2 s– 1, arba“

   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. kovo 5 d.

            Komisijos vardu

            Pirmininko pavedimu

         Heinz ZOUREK

            Mokesčių ir muitų sąjungos generalinio direktorato generalinis direktorius

      (1)  OL L 256, 1987 9 7, p. 1.


title: 2015 m. gruodžio 8 d. Komisijos įgyvendinimo reglamentas (ES) 2015/2286, kuriuo patvirtinamas reikšmingas garantuotų tradicinių gaminių registre įregistruoto pavadinimo specifikacijos pakeitimas [Belokranjska pogača (GTG)]

text:
9.12.2015

               LT

               Europos Sąjungos oficialusis leidinys

               L 323/5

         KOMISIJOS ĮGYVENDINIMO REGLAMENTAS (ES) 2015/2286
   2015 m. gruodžio 8 d.
   kuriuo patvirtinamas reikšmingas garantuotų tradicinių gaminių registre įregistruoto pavadinimo specifikacijos pakeitimas [Belokranjska pogača (GTG)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Slovėnijos paraišką patvirtinti garantuoto tradicinio gaminio „Belokranjska pogača“, įregistruoto Komisijos reglamentu (ES) Nr. 182/2010 (2), specifikacijos pakeitimą;

               (2)

               pagal Reglamento (ES) Nr. 1151/2012 53 straipsnio 2 dalies nuostatas šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Belokranjska pogača“ (GTG) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gruodžio 8 d.

            Komisijos vardu

            Pirmininkas

         Jean-Claude JUNCKER

      (1)  OL L 343, 2012 12 14, p. 1.

      (2)  2010 m. kovo 3 d. Komisijos reglamentas (ES) Nr. 182/2010, kuriuo į garantuotų tradicinių gaminių registrą įtraukiamas pavadinimas [Belokranjska pogača (GTG)] (OL L 53, 2010 3 4, p. 1).

      (3)  OL C 224, 2015 7 9, p. 8.


title: 2014 m. rugsėjo 2 d. Komisijos įgyvendinimo reglamentas (ES) Nr. 939/2014, kuriuo nustatomos Europos Parlamento ir Tarybos reglamento (ES) Nr. 606/2013 dėl apsaugos priemonių tarpusavio pripažinimo civilinėse bylose 5 ir 14 straipsniuose nurodytų pažymų formos

text:
3.9.2014

               LT

               Europos Sąjungos oficialusis leidinys

               L 263/10

         KOMISIJOS ĮGYVENDINIMO REGLAMENTAS (ES) Nr. 939/2014
   2014 m. rugsėjo 2 d.
   kuriuo nustatomos Europos Parlamento ir Tarybos reglamento (ES) Nr. 606/2013 dėl apsaugos priemonių tarpusavio pripažinimo civilinėse bylose 5 ir 14 straipsniuose nurodytų pažymų formos
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. birželio 12 d. Europos Parlamento ir Tarybos reglamentą (ES) Nr. 606/2013 dėl apsaugos priemonių tarpusavio pripažinimo civilinėse bylose (1), ypač į jo 19 straipsnį,
   kadangi:

               (1)

               tam, kad Reglamentas (ES) Nr. 606/2013 būtų taikomas tinkamai, reikia nustatyti dviejų pažymų formas;

               (2)

               Jungtinei Karalystei ir Airijai Reglamentas (ES) Nr. 606/2013 yra privalomas, todėl joms privalomas ir šis reglamentas;

               (3)

               Danijai neprivalomas nei Reglamentas (ES) Nr. 606/2013, nei šis reglamentas;

               (4)

               šiame reglamente numatytos priemonės atitinka Reglamentu (EB) Nr. 606/2013 įsteigto Apsaugos priemonių tarpusavio pripažinimo civilinėse bylose komiteto nuomonę,

         PRIĖMĖ ŠĮ REGLAMENTĄ:
   1 straipsnis
   1.   Reglamento (ES) Nr. 606/2013 5 straipsnyje nurodytos pažymos forma nustatoma I priede (I forma).
   2.   Reglamento (ES) Nr. 606/2013 14 straipsnyje nurodytos pažymos forma nustatoma II priede (II forma).
   2 straipsnis
   Šis reglamentas įsigalioja 2015 m. sausio 11 d.

      Šis reglamentas pagal Sutartis privalomas visas ir tiesiogiai taikomas valstybėse narėse.
      Priimta Briuselyje 2014 m. rugsėjo 2 d.

            Komisijos vardu

            Pirmininkas

         José Manuel BARROSO

      (1)  OL L 191, 2013 6 29, p. 4.

      I PRIEDAS

      II PRIEDAS